Vi trenger forutsigbarhet.

Stemning på stadion er kjøpsutløser nummer en. For at det skal være stemning på stadion, må supporterne være tilstede. For at supporterne skal føle personlig involvering i klubbene sine og skape denne stemningen, må stadionidretten fotball legge tilrette for at supporterne kan stille opp på kampene, hjemme og borte. For uansett hvor høyt man elsker sin klubb har de fleste også andre ufravikelige gjøremål i kalenderen. Hvis man blir fintet ut mange nok ganger av kamper som spilles til ulike tidspunkt forvitrer interessen. Det blir en supporter mindre på stadion. En stemme mindre som synger og skaper stemningen.

En stemme mindre som kan smitte sin entusiasme videre til sine venner og familie.

Hva har vi i dag?

Vi har 6 ulike kamptidspunkt i eliteserien.

Fredag 19:00, lørdag 15:30, lørdag 18:00, søndag 15:30, søndag 18:00, søndag 20:00.

Men i praksis er det mange flere. På grunn av forskjøvede runder, midtukekamper, NM og andre mer eller mindre forutsette hendelser blir antall spilletidspunkter et uoversiktelig kaos. Da NSA skulle sette opp terminlista med ulike farger for hvert ulike spilletidspunkt i 2014 gikk vi tom for farger (da vi var høyt oppe på 20-tallet i ulike tidspunkter). Vålerenga spiller én kamp søndag kl 18:00 i løpet av de første 9 serierundene. Start spiller alle kampene på ulikt tidspunkt.

Rytmen er fullstendig borte. Tradisjonen med fotball søndag kl 18:00 er knust.

Dette mener vi er løsningen

NSAs årsmøte og flere andre interessenter har vært positive til en modell med 3 ulike kamptidspunkter.

Det vil fortsatt være runder som forskyves, og så lenge vi ikke vil strekke sesongen, fjerne sommerferien helt eller kutte ned på antall lag vil det bli noen midtukekamper. Men, med 161-modellen som utgangspunkt vil det være betydelig færre flyttinger – og tradisjonen med fotball søndag kl 18:00 kan gjenoppbygges. For…

Det finnes ikke argumenter for at spredning er bra for hverken TV-fotballen eller stadionfotballen.

NSA har i flere år etterspurt trafikkdata fra Cmore, for å se om det faktisk er slik at det samme publikummet ønsker å se kamper med fire ulike lag etter hverandre. Vi har fortsatt ikke sett noe til dette. Og selv om det er å sammenligne epler og pærer, viser seertallene at antallet mennesker som faktisk ser norsk fotball på TV har gått betydelig ned med den nye avtalen. Det leder oss rett inn på den konklusjonen en del av oss som er glade i norsk fotball sitter med;

Hjertet i norsk fotball ligger i klubbene, ikke i ligaen.

Når fotballens sentrale aktører snakker om norsk fotball som et helhetlig produkt, snakker de om noe som egentlig ikke finnes.

Klubbene i Norge har sitt lokalmiljø der de kan være tilstede. De kan være tilstede på skoler, sykehus, lokalbutikken og lokalavisen. Og viktigst av alt, de må være tilstede og tilgjengelig på stadion for lokalbefolkningen.

Norske fotballklubber må være tilgjengelige for oss. Stemningsskaperne. Kjøpsutløser nummer en.

– Min personlige betraktning er at vi må tørre å ta de kortsiktige konsekvensene av å begrense antall kamptidspunkter. Og dermed heller svelge at rettighetsverdien går ned. Tre kamptidspunkter – én lørdag og to søndag – kan være en god modell. Kjetil Siem, Generalsekretær, NFF

Hva er vi?

Vi er ikke Premier League. Vi er ikke La Liga. Vi er ikke Bundesliga. Vi er ikke engang i nærheten. Men vi er noe helt unikt, og det er dét vi må dyrke. Vi har ektefølt, lokal kjærlighet – som er smittsom. Vi kan smitte hverandre, duellere med de andre, og skape hverdagsfester her i vårt eget nabolag. Når Cmore og andre folk i dress sier vi bryter med Europa hvis vi spiller mange kamper klokka 18, so be it. Ser man enda litt lenger ut i verden skal det spilles VM i Qatar, med flytting av hele mesterskapet til mer levelig årstid, hundrevis av omkomne gjestearbeidere og store pengesummer som har skiftet hender under bordene. Hvor skal vi se igjen, for å finne den ideelle fotballen for oss? Hva med å se rett på oss selv? Hverandre, her vi er? Hva er best for oss?

161 er best for oss.

Disse er med

Oppdateres fortløpende.

15 fotballklubber 34 supporterklubber 26 alternative grupper 10 fanziner / tidsskrift / nettsteder 3 374 tilhengere på Facebook ≈ 21 600 organiserte supportere

Send epost til posse@www.fotballsupporter.no med bekreftelse fra klubben, supporterklubben eller grupperingen du representerer for å skrives opp på lista.

1916 3050 Alta IF Fotball Aperopet B-Gjengen Bastionen Bergens Glade Gutter Blå Armé Blåhvalane Blåsarane SK Brann Brann Bataljonen Bergen Brann Bataljonen Øst Briskebybanden Bryne FK Den 12. mann Den Gule Horde F19 FN13 Followers Forza Tromsø Fosseberget Fossefallet Fredrikstad FK Gaukereiret Godsetunionen Grydis Gyldenlöves Hafslund Ultras Hasunds Hund FK FK Haugesund Ikaros Oslo Industri Grenland Isberget Isberget Oslo Josimar Kanari-Fansen Lillestrøm Kjernen Klanen Kongsvinger IL Kongsvinger Supporterklubb Kråkevingen Late Barter Lillestrøm LYN Maakeberget Molde 1742 Moss Oddrane Plankehaugen Saftkokaradn Salongen 1913 Sandnes Ultras 1911 Sarpsborg 08 Skarphedin Ultras Sotahjørnet Stabæk Stabæk Support Stang Ut Start Steinberget Stormen Stormen Oslo Strømsgodset Strømsø Fanatikere Supras Fredrikstad Svaberget Sønner Av Jerv Tifo Trondheim 05 Tigerberget Tigerflokken Tornekrattet Tur Ultras Ultras 1905 Ultras 1912 Ultras Dala Ultras Felt C Ultras Nidaros Ultras Sandefjord US14 Vestfronten Vikinghordene Vålerenga Vålerenga På Nett (VPN) Østkantpakk

Disse vil vi gjerne ha med

Ta kontakt med din klubb/supporterklubb og få dem til å sende en epost til posse@www.fotballsupporter.no med bekreftelse. Alternative grupperinger listes ikke her.